Vonandi siglir fleyið nokkuð lygnan sjó upp frá þessu . Myndbandstækni er helsti óvinur blóðheita stuðningsmannsins sem mætir á völlinn til að styðja sitt lið . Hvað með hendi guðs hjá Maradona ? Þetta eru mistökin sem gerð voru á Englandi þegar tæknin var notuð í útsláttarkeppni í fyrsta sinn . Þess vegna er mun eðlilegra að tæknin sé prófuð fyrst í einhvers konar deildarkeppni og hægt er að skoða stöðuna eftir að stuðningsmenn allra liða hafa upplifað að myndbandsdómgæsla fellur með þeim og á móti þeim . Þvert á móti hefur raunverulegur leiktími ( sá tími sem boltinn er í leik ) aukist , mörgum til mikillar furðu . Réttarríki knattspyrnunnar En í umræðu um myndbandsdómgæslu finnst mér lítið hafa farið fyrir mikilvægasta atriðinu og það er að með myndbandsdómgæslu er réttaröryggi aukið til muna . Ekki þarf að fara langt aftur í tímann til að finna dæmi þess á alþjóðlegu stórmóti að áhrif var haft á dómara í annarlegum tilgangi . Nafn Brasilíu var varla þornað á heimsmeistarabikarnum sumarið 2002 áður en einn dómarinn á heimsmeistaramótinu var dæmdur í 50 leikja bann fyrir hagræðingu úrslita í heimalandinu . Myndbandsdómgæsla er liður í því að hægt sé að hafa stóru ákvarðanirnar réttar . Því þegar allt kemur til alls , og alveg sama í hversu knattspyrnurómantískum bjarma menn líta Maradona og hendi guðs , þá var markið auðvitað kolólöglegt og hefði réttilega ekki átt að standa . Rétt skal vera rétt .